## El Consell aprova el conveni per a la construcció del Centre d’Innovació Educativa i Tecnologies Digitals en l’UJI per a l’exercici 2024

*** L’aportació per a l’exercici 2024 per part d’Educació és de 3,2 milions d’euros
* El seguiment del conveni el fa una comissió conformada per 8 representants, la mitat designats per la Conselleria i l’altra mitat, per l’UJI**

El Consell ha aprovat el conveni de col·laboració entre la Conselleria d’Educació, Cultura, Universitats i Ocupació i la Universitat Jaume I (UJI) de Castelló per a subvencionar, en l’exercici de 2024, la construcció del Centre d’Innovació Educativa i Tecnologies Digitals en el campus d’esta universitat.

Els fons econòmics per a construir la infraestructura educativa provenen de la Conselleria, que en esta anualitat aporta 3.213.000 milions d’euros. Per part de l’UJI s’assumix la tramitació de l’obra de les instal·lacions.

L’objectiu comú de la Generalitat i la universitat castellonenca és afavorir la innovació i la transferència de coneixement per a la divulgació, la investigació i la millora dels processos d’ensenyament i aprenentatge mitjançant l’ús de les TIC, així com per a la formació, la innovació i els recursos del professorat amb vista a l’èxit educatiu de l’alumnat.

El nou Centre d’Innovació Educativa i Tecnologies Digitals acollirà grups d’investigació educativa i també la Unitat de Formació i Innovació.

El seguiment del conveni el fa una comissió conformada per huit representants, dels quals la mitat ho són per designació la Conselleria i l’altra mitat, per l’UJI.

Fecha: 01/10/2024